C.P.D. Merched Tref Aberystwyth

Mae C.P.D. Merched Tref Aberystwyth yn dîm pêl-droed, sy'n chwarae yn Uwch Gynghrair Merched Cymru, y buont yn aelodau sylfaenol ohono yn 2009. Yn wir, chwaraewyd gêm gyntaf erioed y gynghrair newydd, a adnabwyd fel Cynghrair Merched Cymru yn Aberystwyth pan chwaraeodd Aber yn erbyn C.P.D. Merched Llanidloes ym mis Medi 2009.

Mae'r clwb yn chwarae ei gemau cartref ym maes Coedlan y Parc, Aberystwyth, sydd â lle i 5,000.

Hanes
Cyd-sefydlwyd y tîm dan ysbrydolaeth Ray Hughes oddeutu 2004 yn rhannol wedi iddo weld dyheuad a llwyddiant merched lleol, yn cynnwys ei ferch Lucy (Walker, bellach) i chwarae'r gêm. Roedd Hughes wedi hyfforddi timau merched i gystadlu yng Cystadleuaeth Bêl-droed Ian Rush a gynhaliwyd yn y dref yn flynyddol a Thwrnament Pêl-droed Merched a gynhaliwyd yn Aberhonddu Yn dilyn llwyddiant ym Mhywys ymunodd y tîm â Chynghrair Merched Ceredigion. Nodwyd nad oedd modd iddynt ymarfer ar Goedlan-y-Parc i gychwyn a bu'n rhaid ymladd am yr hawl hynny. Roedd y tîm yn chwarae ar gael Padarn United. Newidiodd hynny wrth i'r tîm ymuno Chynghrair Cymru mynodd y Gymdeithas Bêl-droed bod y tîm merched yn chwarae ar Goedlan y Parc. Bu Hughes yn reolwr ar y tîm am bron i ddegawd, hyd nes 2013-2015, ac yna, nôl eto wedi 2015 am gyfnod.

Gêm Gyntaf Cynghrair Merched Cymru
Roedd y tîm yn un sylfaenwyr yr Uwch Gynghrair yn 2009. Chwarawyd gêm gyntaf erioed y Gynghrair newydd ar nos Wener, 24 Medi 2009 yng Nghoedlan y Parc yn erbyn Merched Llanidloes o flaen torf o bron i 400. Enillodd Aberystwyth y gêm, 2 - 0. Y person gyntaf i sgorio yn y Gynghrair oedd chwaraewraig Aberystyth, Sam Gaunt, a'r ail oedd Leanne Bray. Y person gyntaf i dderbyn carden felen oedd, Lucy Hughes, merch Ray Hughes.

Sefydlu yn yr Uwch Gynghrair
Bu tîm Merched Aberystwyth yn aelodau cyson o'r lîg nes ddisgyn adran ar ddiwedd tymor 2016-17. Ar ôl dau dymor yn ail haen pêl-droed Cymru i Ferched, dyrchafwyd Merhed Aberystwyth nôl i Uwch Gynghrair Cymru ar gyfer tymor 2019-20.

Yn nhymor 2019-20 roedd Aberystwyth ar waelod yr Uwch Gynghrair yn safle rhif 8,

It's fair to say @SwansLadies dominated & are deserving champions.}}</ref> ond enillodd y tîm wobr 'Chwrae Teg' yr Uwch Gynghrair.

Ar gyfer tymor 2021-22 cafwyd ad-drefniad ac ailfrandiad arall wrth newid stwythur pêl-droed merched Cymru i Adran Premier (yr Uwch Gynghrair) ac yna dau Adran ranbarthol (lefel 2) sef Adran Gogledd ac Adran De. Roedd Aberystwyth yn un o'r 8 tîm yn yr Adran Premier.

Cynhwyswyd C.P.D.M. Aberystwyth yn nhymor gyntaf yr Uwch Gynghrair a strwythur newydd pêl-droed merched Cymru pan lansiwyd Genero Adran Premier yn nhymor 2021-22. Roedd gêm gyntaf Aberystwyth yn yr Adran newydd yn erbyn C.P.D. Tref Barri ar 5 Medi 2021 gydag Aberystwyth yn ennill 3-1. Sgorwraig gyntaf i Aberystwyth, a'r gôl gyntaf yn yr Adran Premier, oedd Elin Jones.

Cit
Mae'r cit cartref y tîm yn dilyn yr un patrwm â stribed tîm dynion C.P.D. Tref Aberystwyth sef crysau gwyrdd gyda trim du a gwyn, siorts du a sanau. Y stribed chwarae oddi cartrf yw crysau gwyn gyda trim gwyrdd, siorts gwyrdd a sanau.

Cip ar y Clwb
Yn 2023 rhyddhaodd Amgueddfa Bêl-droed Cymru fideo am y clwb - ei hanes a'i pherthynas gyda'r dref - ar ei sianel Youtube. Nodwyd bod y clwb yn "ganolbwynt i'r dref".

 Carfan 

Rheolwr y tîm ar gyfer 2020-21 oedd Carwyn Phillips.

Cyfeiriadau

Dolenni allanol
Gwefan Swyddogol 
Twitter Swyddogol @AberTownLadies
Tudalen Facebook Merched Aberystwyth
Gwefan Swyddogol y Gynghrair
Cyfrif Twitter @theWPWL
Gwreiddiau: CPD Merched Tref Aberystwyth (Is-deitlau) fideo gan Amgueddfa Bêl-droed Cymru (2023)

Aberystwyth
Categori:Chwaraeon yn Aberystwyth